text: Yvir 500 næmingar byrjaðir á Glasi hetta skúlaárið
text: #000000
text: Í hesi vikuni byrjar skúlaárið aftur eftir summarfrítíðina.
text: #000001
text: Á Glasi var fyrsti skúladagur í dag, mikudagin 16. august, har væl omanfyri 500 næmingar høvdu teirra fyrsta skúladag.
text: #000002
text: 360 næmingar byrjaðu á gymnasialum miðnámi á einum av fimm breytunum, ið Glasir hevur. Breytirnar eru búskaparbreyt, hugbreyt, náttúrubreyt, fyrireikingarbreyt og skapandi fyrireikingarbreyt.
text: #000003
text: 170 næmingar byrjaðu á yrkisbreytunum, sum eru bilbreyt, elbreyt, smiðju-og maskinbreyt, timburbreyt, hárbreyt og klædnaatstøði.
text: #000004
text: 24 lesandi byrjaðu á hægri nám innan byggifrøði.
text: #000005
text: 6 næmingar byrja eisini á serbreytini hetta skúlaárið.
text: #000006
text: Felagssangur rungaði í atrium tá næmingar og lærarar sungu vakra sangin hjá Martin Joensen, Ró
text: #000007
text: Talið av næmingum á Glasi er nakað tað sama sum undanfarin ár. Umleið 1500 næmingar eru knýttir at Glasi hetta skúlaárið. Í mun til fólkatalið í Føroyum so ganga gott og væl tveir triðingar av samlaða føroyska ungdóminum í miðnámsaldri á Glasi.
text: #000008
text: Breytirnar á Glasi eru tær somu í ár sum í fjør. Skapandi fyrireikingarbreytin, ið varð sett á stovn í fjør, heldur fram. Nýggir næmingar byrjaðu á breytini mikudagin.
text: #000009
text: Eitt nýtt átak er, at Glasir hevur í samstarvi við ÍSF sett sjóneykuna á rørslu. Næminum verður sett í boði eitt rørsluskeið í ítróttargreinunum soft-tennis, bogaskjóting, kurvabólt og inniróður, har næmingarnir fáa innlit í og roynt hesar ítróttargreinarnar í einum góðum felagsskapi, samstundis sum at pulsurin kemur upp. Les meira um átakið her.
text: #000010
text: Niðanfyri eru myndir frá fyrsta skúladegi og nýggja rørsluátakinum.
text: #000011